Christopher Plummer

Arthur Christopher Orme Plummer (født 13. desember 1929 i Toronto i Canada, død 5. februar 2021) var en canadisk skuespiller som først gjorde seg gjeldende på den canadiske scenen før han debuterte på Broadway i 1952. Han spilte en rekke mangeartede roller, og er blant annet kjent gjennom ulike Shakespeare-tolkninger. En av Plummers mest kjente roller var som baron von Trapp i The Sound of Music. Han vant Oscar for beste mannlige birolle for sin rolle i Beginners (2011).


== Liv og virke ==


=== Bakgrunn ===
Christopher Plummer ble født i 1929 i Toronto. Hans foreldre var John Orme Plummer og hans ektefelle Isabella Marys (neé Abbott); han var deres eneste barn. Moren var barnebarn av den kanadiske statsminister John Abbott. Plummer var også i slekt med skuespilleren Nigel Bruce. Plummers foreldre skilte seg ikke lenge etter han var født, og han vokste for det meste opp med moren, i familien Abbotts hjem i Senneville i Quebec, utenfor Montreal. 
Plummer var fra tidlig av innrettet mot å utdanne seg til konsertpianist, men utviklet tidlig en stor interesse for teater og begynte å skuespille mens han studerte ved High School of Montreal. Han ble da inspirert blant annet av Laurence Oliviers film Henrik V (1944).


=== Skurspillerkarriere ===
Christopher Plummer debuterte på de kanadiske teaterscener i 1950, og i 1952 gjorde han Broadway-debut. Han ble ansett å være en svært respektert og dyktig Shakespeare-tolker. En av Christopher Plummers mest kjente roller var som syvbarnsfaren og den monarkistiske østerrikske marineoffiseren Georg von Trapp i Sound of Music fra 1965. Her spilte han en positiv offisersrolle fra nazitiden, senere skulle han også spille en negativ, som Obersturmbannführer Herbert Kappler i The Scarlet and the Black. Andre prestasjoner som er blitt særlig stående er som Rudyard Kipling i The Man Who Would Be King (1975) og Sherlock Holmes i Murder by Decree (1979). Han hadde hovedrollen i Eyewitness (1981) og biroller i Malcolm X (1992) og Wolf (1994).
I 2008 utkom Plummers memoarer, In Spite of Myself.
I 2010 bles Christopher Plummer nominert til både en Oscar og en Golden Globe for sin rolle som Lev Tolstoj i The Last Station. I 2011 vant han en Golden Globe såvel som en Oscar för Beste mannlige birolle som den homoseksuelle faren Hal i Beginners. 82 år gammel ble Plummer da den eldste skuespiller så langt som vant en Oscar.


=== Ekteskap ===
Christopher Plummer var gift tre ganger. Hans første hustru var skuespillerinnen Tammy Grimes; de giftet seg i 1956. Ekteskapet varte i fire år og de fikk i 1957 datteren Amanda Plummer, som også ble skuespiller. Plummer var så gift med journalisten Patricia Lewis årenr 1962–1967. Tre år etter sin andre skilsmisse giftet han seg med skkuespillerinnen Elaine Taylor (f. 1943); de bodde i Weston i Connecticut.


== Filmografi ==


== Referanser ==


== Eksterne lenker ==
(en) Christopher Plummer på Internet Movie Database 
(sv) Christopher Plummer i Svensk Filmdatabas 
(da) Christopher Plummer på Filmdatabasen 
(da) Christopher Plummer på Scope 
(fr) Christopher Plummer på Allociné 
(en) Christopher Plummer på AllMovie 
(en) Christopher Plummer hos Turner Classic Movies 
(en) Christopher Plummer hos The Movie Database 
(en) Christopher Plummer hos Internet Broadway Database 
(en) Christopher Plummer hos Internet Broadway Database 
(en) Christopher Plummer på Internet Broadway Database
(en) Christopher Plummer på Internet Off-Broadway Database
Artikkelen har ingen egenskaper for filmpersondatabaser i Wikidata